钦定古今图书集成/理学汇编/经籍典/第140卷 > 《汉韩婴诗外传四》 > 《泮水》
## 钦定古今图书集成/理学汇编/经籍典/第140卷 > 《汉韩婴诗外传四》 > 《泮水》

魏文侯问狐《卷子》曰：“父贤足恃乎？”对曰：“不足。子贤足
恃乎？”对曰：“不足。兄贤足恃乎？”对曰：“不足。弟贤足恃乎？”
对曰：“不足。臣贤足恃乎？”对曰：“不足。”文侯勃然作色而
怒曰：“寡人问此五者于子，一一以为不足者何也？”对
曰：“父贤不过尧，而丹朱放。子贤不过舜，而瞽瞍顽；兄
贤不过舜，而象傲；弟贤不过周公，而管叔诛。臣贤不”
过汤武，而桀纣伐，望人者不至，恃人者不久。君欲治
从身始，人何可恃乎？《诗》曰：“自求伊祜。”